کوئٹہ : بلوچستان نا میدانی علاقہ غاک ترند باسنی نا پلویڑاٹی ءُ، محکمہ موسمیات نا جاری کروک پریس ریلیز نا رداٹ بلوچستان نا علاقہ ضلع چاغی نوکنڈی ٹی 46 ڈگری سینٹی گریڈ ریکارڈ کننگا وخت اس کہ دے ٹکی بلوچستان نا گڑاس علاقہ غاتیٹی پِر انا گمان ءِ۔ بلوچستان نا گیشتر علاقہ غاتیٹی باسنی نا شدت برقرار سلنگ نا گمان ءِ، وادی کوئٹہ ٹی زیات آن زیات درجہ حرارت 38ڈگری سینٹی ریکارڈ کننگا، ہندا وڑ بلوچستان نا علاقہ سبی ٹی 43، گوادر 34، جیونی 35، قلات 34، نوکنڈی ٹی 46 ڈگری سینٹی گریڈ اسکان پارہ ہنانے سرمسنے، صوبہ نا ضلع غاتیٹی موسم باسن و جمبری سلک ولے نن اٹی کوہلو، ژوب، موسیٰ خیل، قلات، بارکھان، لورالائی، ڈیرہ بگٹی ٹی منہ ہند آتیا ترند تہو و ہورہ و گروک اٹ پِر انا گمان ءِ۔
(اے پی پی)
